62021CO0627_INF
Sklep Sodišča (sedmi senat) z dne 2. maja 2022 –Administraţia Judeţeană a Finanţelor Publice SibiuinDirecţia Generală Regională a Finanţelor Publice Braşov
(Zadeva C‑627/21) (
1
)
„Predhodno odločanje – Člen 99 Poslovnika Sodišča – Harmonizacija davčnih zakonodaj – Skupni sistem davka na dodano vrednost (DDV) – Direktiva 2006/112/ES – Odbitek vstopnega davka v zvezi s pridobitvijo, gradnjo in predelavo nepremičnin – Odločitev o prenehanju identifikacije davčnega zavezanca za namene DDV po uradni dolžnosti – Popravek začetnega odbitka – Odgovor na vprašanje za predhodno odločanje, na katerega je mogoče jasno sklepati iz sodne prakse“
Harmonizacija davčne zakonodaje – Skupni sistem davka na dodano vrednost – Odbitek vstopnega davka – Popravek začetnega odbitka – Nenavedba obdavčljivih transakcij v obračunih DDV – Odločitev o prenehanju identifikacije davčnega zavezanca za namene DDV po uradni dolžnosti – Nacionalna ureditev, ki določa obveznost popravka začetnega odbitka – Neizpodbojna domneva uporabe blaga za drug namen kot za gospodarske dejavnosti – Nedopustnost
(Direktiva Sveta 2006/112, členi 16, 184, od 186 do 188 in 192)
(Glej točko 30 in izrek.)
Izrek
Člene 16, 184, od 186 do 188 in 192 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da nasprotujejo nacionalni ureditvi in praksi, v skladu s katerima je davčnemu zavezancu – čigar identifikacija za namene davka na dodano vrednost (DDV) je za neko obdobje prenehala, ker v svojih obračunih DDV, predloženih za šest zaporednih mesecev, ni navedel obdavčljivih transakcij – naloženo, naj popravi vstopni DDV, odbit v zvezi s pridobitvijo investicijskega blaga, ne da bi bilo navedenemu davčnemu zavezancu dovoljeno, da predloži dokaz, da so izpolnjeni vsebinski pogoji za pravico do odbitka, ker velja neizpodbojna domneva, da je davčni zavezanec to blago uporabil za drug namen kot za gospodarsko dejavnost.
(
1
)	UL C 191, 10.5.2022.